מסלולים תואמי חוזקות

**מסלולי המצוינות בבית הספר:**

מערכת החינוך מתמודדת עם ירידה מתמשכת במספרי התלמידים הבוחרים בלימודי מדע וטכנולוגיה.

כמענה לבעיה המתוארת קבעה היחידה לנוער שוחר מדע וטכנולוגיה בטכניון מדיניות שעונה על מטרה מרכזית אחת: הרחבת אופקיו של הנוער כך שחינוך מדעי טכנולוגי יהווה חלק בלתי נפרד מתמונת העתיד האישית שלו.

בית הספר בשיתוף עם רשת אורט יצרו קשר עם הטכניון שהחל להוביל פרויקט למען הנוער ופתח מחלקה הנקראת" יחידת נוער" ובה מתקיימת חשיפה לטובת התלמידים המצטיינים במדעים.

התכנית מגוונת ובעלת פעילויות מאתגרות המעוררות סקרנות ,חשיבה והתנהלות לימודים ראויה. הפעילות מתקיימת במעבדות הטכניון. המורים והמרצים הינם סטודנטים בשנה השנייה והשלישית ללימודיהם וכן מרצים מהטכניון.

התוכנית הינה תלת שנתית כאשר בכיתות ז-ח בסדנאות וניסויים במעבדה. בבית הספר פועלים כמה פרויקטים בהם משתלבים תלמידים מצטיינים, משלושת השכבות ז' – ט'. הפרויקט בשיתוף פעולה עם הטכניון, טל"מ – טכניון לעידוד מתמטיקה ורשת אורט. מתקיים בשלושת השכבות כאשר בכל שנה יש התפתחות של הלמידה והחקר וסך המפגשים עולה כאשר שיא הפעילות היא כנס סיום + פרזנטציות שח התלמידים מול ההורים והמורים – מפגש ערב בטכניון שנעשה בכיתות ט.

**פרויקט נוסף, כיתת עתידים ט'4:**
הפרויקט הוא בחסות עתידים, התקציב של כל הפרויקט הוא מקרן עתידים המאפשרת קידום תלמידים למדעים בפריפריה, בשיתוף פעולה עם העירייה (תקציבית). פרויקט זה מתקיים השנה רק בשכבת ט' היות והוא הולך ומצטמצם בחטיבה – ויישאר לפעול רק בחטיבה העליונה. בזכות פרויקט זה תלמידים נחשפים לכל חקר המדעים במכללת תל חי ומכללת כנרת – חשיפה והתנסות בפקולטות להשכלה גבוהה, כשהמטרה העיקרית הינה למידה של תלמידי הפריפריה את תחומי המדע. דרך למידה זו ניצור תמונת עתיד שונה אצל התלמידים: תמונת עתיד טכנולוגית ומדעית.

**מטרות הפרויקט :**

מתן מענה מתאים לתלמידים מצטיינים ע"י הוראה מותאמת ומאתגרת בקבוצה הומוגנית ונגישות להשכלה גבוהה בגיל צעיר.

**כיתת מהו"ת**

**מסלול מהו"ת / הומניסטיקה ותרבות**

ביה"ס מפתח ומטמיע מודל חינוכי חדשני המטפח אדם בעל תחושת ערך עצמי ומשמעות דרך בניית תמונת עתיד מכוונת קריירה והתווית דרך ליישומה.
אנו מאמינים כי תלמיד המסוגל לדמיין את תמונת עתידו יתווה לעצמו הווה משמעותי, יהפוך למנהיג חייו ובתוך כך למנהיג למידתו.

תלמידי מהו"ת, הם תלמידים בעלי פוטנציאל מנהיגותי שמטרתו להשפיע על החברה. למען המטרה אנו מקנים כלים ומיומנויות חדשניות תוך שימוש במרחב מתוקשב ומטלות מגוונות ויצירתיות בזיקה למאה ה - 21 .

המטרה להפוך את התלמידים ללומדים עצמאיים שמפתחים יכולות ביטוי גבוהות ועבודה מול קהל – מנהיגי העתיד.

בפועל :

1. התלמידים לומדים וחוקרים סביב נושאים רוחביים. דוגמא : כיתה ח' – הנושא: מהפכות בזיקה ל – 70 שנה לישראל נלמד דרך מקצועות ספרות, מקרא, היסטוריה וגאוגרפיה.

2. חשיפה לתוכניות מיוחדות וסמינרים ייחודיים כמו : פרויקט שערים במוזאון ישראל, צפייה בהצגות ערב כחלק ממנויי ההצגות, חינוך לחיים משותפים בפרויקט דו קיום מול תלמידי סכנין ועוד.

3. מעורבים גבוהה בקהילה לאורך כל השנה.

**כיתת מהו"ת**

**למי זה מיועד:**

תלמידים טובים לימודית והתנהגותית ובעלי מוטיבציה ורצון להוביל בתחומי הומניסטיקה ותרבות, וכן ללמוד ולפתח את הפוטנציאל המנהיגותי שלהם.

**מה הייחודיות**

פיתוח מצוינות הומניסטית ותרבותית עם הכוונה להצמחה של בוגרים בעלי פוטנציאל אישיותי ואיכותי התורם ומשפיע על החברה.

**שיטת פעולה:**

1. הקניית כלים ומיומנויות (בתוך זה איתור מידע וחשיבה ביקורתית) תוך שימוש במרחב מתוקשב ומטלות מגוונות ויצירתיות.
2. התוויית מודל לחיקוי (המורה הוא תלמיד ונמצא בעצמו בתהליך מתמיד של התפתחות אישית וכך מהווה מודל עבור תלמידיו)

**דרישות:**

1. הטמעה של גישות חדשניות להוראה בשילוב של כלים מקוונים. המודל מתבסס על מיומנויות של המאה ה-21, ונותן להם ביטוי מעשי בשטח.

2. שמירה של ממוצע ציונים גבוה של 75 ומעלה במהלך כל השנה.

3. גילוי יוזמה ויצירתיות של התלמידים דרך תהליכי משוב, פיתוח יכולת עבודת צוות, עמידה בפני קהל והפיכת התלמידים ללומדים עצמאיים. פדגוגיה זו תיכלל גם במספר מקצועות במסלול לבגרות.

4. גילוי מנהיגות והשתתפות בסמינרים ייחודיים.

5. שמירה על רמת מעורבות בקהילה לאורך כל השנה.

6. שיתוף פעולה מלא בכל הפעילויות שייעשו בתוך הכיתה ומחוצה לה.

**מה התלמיד מקבל מעבר ?**

1. צוות חינוכי ייחודי שיקפיד על ליווי תמידי של התלמידים והעברת מסר קבוע של ציפייה מהם לגלות רצינות ואחריות, מעורבות חברתית, לשקוד על לימודיהם, להטמיע מיומנויות למידה חדשניות הן במסגרת מודל "מקוונים גבוה" והן בכלל.

2. עבודה שונה וייחודית ברוב מקצועות הלימוד המזמנת התנסויות שונות וחדשניות וכן יצירתיות.

3. עיצוב שונה של הכיתה המתאפיין בחדשנות ונותן ביטוי ומרחב לתלמיד.

4. שלוש שעות חינוך במהלך כל שבוע שיועברו ע"י המחנכת. שעות אלו יקראו "שעות מהות" ובהן יועברו כל התהליכים המשמעותיים כגון: חינוך לקריירה, העצמה, מעורבות חברתית וכו'.

5. התלמידים ייצאו לסיורים שונים ומגוונים במהלך השנה הקשורים בחשיפה לחדשנות/פרויקטים ייחודיים/ מעורבות בקהילה/מודלינג, סמינר מנהיגות, צפיה בהצגות תאטרון, ביקורים במוזאונים וכו'.

6. מודל הערכה - התלמידים יוערכו על בסיס מגוון תוצרים ולא רק ע"י מבחנים. חלק מההערכה יעסוק במיומנויות כגון עבודת צוות. במקביל להערכת המורה תתקיים הערכה אישית של התלמיד.

**תמונות מספרות**